ฮิซาชิ โอวาดะ

ฮิซาชิ โอวาดะ (; เกิด 18 กันยายน ค.ศ. 1932) เป็นนักนิติศาสตร์ชาวญี่ปุ่น และอดีตตุลาการศาลยุติธรรมระหว่างประเทศ นอกจากนี้ ยังเป็นพระสสุระ (พ่อตา) ของสมเด็จพระจักรพรรดิญี่ปุ่นพระองค์ปัจจุบัน
== ประวัติ ==
โอวาดะเกิดที่เมืองชิบาตะ จังหวัดนีงาตะ ประเทศญี่ปุ่น สำเร็จเป็นนิติศาสตรบัณฑิตจากมหาวิทยาลัยโตเกียวเมื่อ ค.ศ. 1955 แล้วเข้าศึกษานิติศาสตร์ต่อที่มหาวิทยาลัยเคมบริดจ์ในสหราชอาณาจักรจนสำเร็จใน ค.ศ. 1959 นอกจากนี้ เขายังได้รับปริญญากิตติมศักดิ์จากสถาบันการศึกษาอีกหลายแห่ง เช่น วิทยาลัยเควะ, มหาวิทยาลัยปัณรสฮินดู, และมหาวิทยาลัยวาเซดะ
ใน ค.ศ. 1993 มาซาโกะ โอวาดะ บุตรสาวซึ่งเป็นนักการทูตเหมือนเขาได้เสกสมรสกับมกุฏราชกุมารนารูฮิโตะ พระราชโอรสในสมเด็จพระจักรพรรดิอากิฮิโตะ พระรัชทายาทแห่งราชวงศ์ญี่ปุ่น ณ ขณะนั้น กระทั่งขึ้นครองราชย์เป็นสมเด็จพระจักรพรรดิญี่ปุ่นพระองค์ปัจจุบัน
== การงาน ==
=== นักการทูตและตุลาการศาลยุติธรรมระหว่างประเทศ ===
เมื่อสำเร็จการศึกษาแล้ว โอวาดะกลับบ้านเกิดเมืองนอนเข้าทำงานที่กระทรวงการต่างประเทศ ได้ดำรงตำแหน่งหลายตำแหน่งในกระทรวงนี้ โดยตั้งแต่ ค.ศ. 1976–1978 เขาเป็นเลขานุการส่วนตัวของทาเกโอะ ฟูกูดะ (Takeo Fukuda) นายกรัฐมนตรีแห่งญี่ปุ่น ต่อมาใน ค.ศ. 1988–1989 ได้เป็นเอกอัครราชทูตญี่ปุ่นประจำองค์การเพื่อความร่วมมือทางเศรษฐกิจและการพัฒนา ก่อนจะกลับไปดำรงตำแหน่งรัฐมนตรีช่วยว่าการกระทรวงเดิม และได้เลื่อนขึ้นเป็นรองรัฐมนตรีว่าการกระทรวงดังกล่าวใน ค.ศ. 1991–1993 ต่อมาใน ค.ศ. 1994–1998 เขาเป็นเอกอัครราชทูตญี่ปุ่นประจำสหประชาชาติ โดยได้เป็นประธานคณะมนตรีความมั่นคงแห่งสหประชาชาติถึงสองสมัย ครั้นแล้ว จึงกลับไปดำรงตำแหน่งที่ประเทศแม่อีก โดยได้เป็นประธานสถาบันกิจการระหว่างประเทศแห่งญี่ปุ่น และที่ปรึกษารัฐมนตรีว่าการกระทรวงการต่างประเทศ ทั้งนี้ ใน ค.ศ. 1999–2000 เขายังเป็นที่ปรึกษาอาวุโสของประธานธนาคารโลกด้วย
ต่อมาใน ค.ศ. 2003 หมู่ประจำชาติ (national group) ในศาลอนุญาโตตุลาการถาวร ซึ่งประกอบด้วยประเทศญี่ปุ่นและประเทศอื่น ๆ อีกสามสิบสองประเทศ รวมประเทศไทย ได้เสนอชื่อเขาเป็นตุลาการศาลยุติธรรมระหว่างประเทศ สมัชชาใหญ่กับคณะมนตรีความมั่นคงแห่งสหประชาชาติเห็นพ้องกันเลือกตั้งให้เขาดำรงตำแหน่งดังกล่าว และบรรดาตุลาการศาลยุติธรรมระหว่างประเทศเลือกเขาเป็นประธานศาลยุติธรรมระหว่างประเทศตั้งแต่ ค.ศ. 2009–2015 นับเป็นชาวญี่ปุ่นคนแรกที่ได้เป็นประธานศาลนี้
ก่อนที่จะหมดวาระลงใน ค.ศ. 2012 นั้น ใน ค.ศ. 2011 มีการเลือกตั้งตุลาการศาลยุติธรรมระหว่างประเทศ และเขาก็ได้รับเลือกให้เป็นตุลาการต่อไปอีกวาระหนึ่ง โดยในการเลือกตั้งรอบแรก สมาชิกสมัชชาใหญ่จำนวน 119 คน ลงคะแนนให้เขา 170 คน ขณะที่สมาชิกคณะมนตรีความมั่นคงจำนวน 15 คน ลงคะแนนให้เขา 14 คน ซึ่งมากกว่าผู้สมัครรับเลือกตั้งคนอื่นใดทั้งสิ้น
=== อาจารย์คณะนิติศาสตร์ ===
นอกจากงานด้านการต่างประเทศแล้ว โอวาดะยังเป็นอาจารย์คณะนิติศาสตร์ มหาวิทยาลัยโตเกียว, คณะนิติศาสตร์ มหาวิทยาลัยฮาร์วาร์ด, คณะนิติศาสตร์ มหาวิทยาลัยนิวยอร์ก, คณะนิติศาสตร์ มหาวิทยาลัยโคลัมเบีย, อาจารย์สถาบันกฎหมายระหว่างประเทศแห่งกรุงเฮก, อาจารย์กฎหมายระหว่างประเทศ มหาวิทยาลัยวาเซดะ และอาจารย์มหาวิทยาลัยเคมบริดจ์ ทั้งยังเป็นกรรมการบริหารมูลนิธิสหประชาชาติด้วย
== อ้างอิงและดูเพิ่ม ==
International Court of Justice Biography of H.E. President Hisashi Owada 
Japanese Imperial Household Agency
H.E. Judge Hisashi Owada (Japan) Elected the ICJ President and H.E. Judge Peter Tomka (Slovakia) Elected Vice-President in 2009-2012  and Statement of Japan Foreign Minister Nakasone on the Election of ICJ President Hisashi Owada of 6 February 2009 and Tokyo MFA and ASIL  and Japanese Judge Elected World Court's New President and New President of ICJ Elected  and Judge Owada of Japan Elected New President of the ICJ and World News and page 1: H.E. Judge Hisashi Owada Named ICJ President  and Japanese Judge Elected President of World Court for First Time  and Japanner Owada Is Voorzitter Internationaal Gerechtshof - ICJ, Belgian Nieuwsblad of 6 February 2009 and NRC Handelsblad
Brandeis Institute for International Judges 2007 pages 21 and 34 and 5th Brandeis on 23-28 July 2007, Including H.E. Former ICJ President Stephen M. Schwebel and H.E. Judges Hisashi Owada and Peter Tomka
2005 Keynote Speech of H.E. Judge Hisashi Owada  and Distinguished Fellows Lecture of 9 November 2005  and NYU Distinguished Global Fellows 
10th IDI Commission on Authorization to Resort to Force Given by the United Nations  and 12th IDI Commission on Judicial Control of UNSC Decisions of the Institute of International Law and IDI Members 
H.E. ICJ President Hisashi Owada's Lecture on The Encounter of Japan with the Community of Civilized Nations at newly launched in October 2008 UN Audiovisual Library of International Law and UN-Law
H.E. ICJ President Hisashi Owada with UNSG Ban Ki-Moon of 23 March 2009 and UN Photographs
Philip Jessup's 50th Anniversary Honorary Committee  and 50th Jessup Video  and 50th Jessup Programme  and  in